Reagime ndaj dorëheqjes së Ministrit britanik të Mbrojtjes
Michael Fallon dha dorëheqjen të mërkuren, pas publikimit të pretendimeve për "sjellje të papërshtatshme"
Dorëheqja e papritur e Ministrit britanik të Mbrojtjes, Michael Fallon, pas publikimit të pretendimeve për "sjellje të papërshtatshme" ka shkaktuar reagime të shumta. Në letrën e dorëheqjes për Kryeministren, Theresa May, ai shprehet se "sjelljet e mëhershme ... mund të kenë rënë më poshtë standardeve të kërkuara nga Forcat e Armatosura". Michael Fallon kërkoi falje këtë javë për vënien e dorës në gjurin e një gazetareje në vitin 2002, por ai nuk ishte nën hetime për incidentin. Gazetarja britanike tha se ishte e habitur nga dorëheqja e zotit Fallon. tha gazetarja britanike Julia Hartley-Brewer. Ministri Fallon shpjegoi arsyet e dorëheqjes së tij në kanalin televiziv BBC. tha ish ministri britanik i mbrojtjes. Një ligjvënës britanik tha se mangësitë e zotit Fallon flasin për një shqetësim më të madh në qeveri. tha Liz Kendall, deputete e Partisë Laburiste në parlamentin britanik. Kryeministrja britanike Theresa May ka thirrur një takim të udhëheqësve të partisë për të diskutuar mbi trajtimin e çështjes së ngacmimit seksual dhe abuzimit në politikë. Akuzat për ngacmim seksual ndaj regjisorit të Hollivudit Harvey Weinstein kanë inkurajuar gratë në disa vende për të folur publikisht për përvojat e tyre.